മെസി, മെസി എന്നു വിളിച്ചലറി, കാന് ഐ ഹാവ് എന്ന് വിഷ് ചെയ്തു തൊട്ടടുത്ത മുറിയില് ഇതിഹാസതാരത്തെ കണ്ട അമ്ബരപ്പില് മലയാളി തൃശൂര്: 13.08.2021 നമ്മള് താമസിക്കുന്ന മുറിയുടെ തൊട്ടടുത്ത മുറിയില് ഫുട്ബോള് ഇതിഹാസം മെസിയെ കണ്ടാലോ? അതും അപ്രതീക്ഷിതമായി. എന്നാല് അങ്ങനെ സംഭവിച്ചിരിക്കുകയാണ് തൃശൂര് സ്വദേശിയായ അനസിന്.തളിക്കുളം പോക്കാക്കില്ലത്ത് അബ്ദുല് ഗഫൂറിന്റെ മകന് അനസ് പാരിസിലെ ഹോടെല് മുറിയില് തൊട്ടടുത്ത മുറിയിലാണ് സാക്ഷാല് ലയണല് സിയെ കണ്ടത്.ഷെയ്ഖ് തമീമിന്റെ സഹോദരന്റെ സഹായിയായി 10 വര്ഷമായി അനസ് ഖത്വറിലാണ് ജോലി ചെയ്യുന്നത്. അദ്ദേഹത്തിനൊപ്പം രണ്ടാഴ്ചത്തെ യൂറോപ്യന് സഞ്ചാരത്തിലാണ് അനസും. ഈ യാത്രയ്ക്കിടയിലാണ് പാരിസിലെ റോയല് മെന്ക്യു ഹോടെലില് മുറിയെടുത്തത്.ഹോടെലിന്റെ അഞ്ചാം നിലയിലെ മുറിയില് ഞാനും താനൂര് സ്വദേശി സമീറും താമസിക്കുന്നു. ബാഴ്സലോണ ക്ലബ് വിട്ട മെസി ഫ്രഞ്ച് ക്ലബ് പിഎസ്ജിയില് ചേര്ന്നതിനാല് പാരീസിലെത്തുന്നു. മെസി ഹോടെലിലെത്തുന്ന വിവരം രാവിലെ ഹോടെല് ജീവനക്കാര് പറഞ്ഞാണ് അറിയുന്നത്, അനസ് പറഞ്ഞു. രാത്രി 8 ന് മെസി എത്തുമെന്നാണ് അറിഞ്ഞത്. വൈകിട്ട് 4 മുതല് ഹോടെലിനു മുന്വശം ആരാധകരെക്കൊണ്ടു നിറഞ്ഞു. 3 മണിക്കൂറിലേറെ ഞങ്ങളും താഴെ ഇറങ്ങി നിന്നു. മെസി ഹോടെലിലേക്ക് വന്നു കയറി. അടുത്തു കാണാന് കഴിഞ്ഞിരുന്നെങ്കില് എന്നു മോഹിച്ചെങ്കിലും നടക്കില്ലെന്ന് അറിയാവുന്നതിനാല് മുറിയിലേക്ക് തന്നെ മടങ്ങിയെന്നും അനസ് പറഞ്ഞു. എന്നാല് അരമണിക്കൂര് കഴിഞ്ഞപ്പോള് പുറത്ത് വലിയ ആരവം കേട്ടു. മെസി മടങ്ങിപ്പോവുകയാണെന്ന് കരുതി ബാല്കണിയില് ഇറങ്ങിയപ്പോള് ശരിക്കും ഞെട്ടിപ്പോയി. മെസി അതാ തൊട്ടടുത്ത മുറിയുടെ ബാല്കണിയില് നിന്നു താഴേക്ക് നോക്കി കൈ വീശുന്നു. ഒപ്പം മകന് തിയാഗോ അടക്കമുള്ള കുടുംബാംഗങ്ങളും.മെസി, മെസി എന്നു വിളിച്ചലറി. കാന് ഐ ഹാവ്... എ വിഷ് എന്നു ചോദിച്ചു. മെസിയുടെ മകന് തിയാഗോ എന്റെ വിളി കേട്ട് മെസിയെ വിളിച്ചു കാണിച്ചു. മെസി ചിരിച്ചു കൈ വീശിയ ശേഷം ഒരു തംസ് അപ് കാണിച്ചുവെന്നും അനസ് പറഞ്ഞു.